2011.gada 27. aprīlī Rīkojums Nr. 174

Rīgā (prot. Nr. 27 2 .§)

**Par valsts nekustamās mantas** **pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo mantu, kas ierakstīta zemesgrāmatā uz valsts vārda Finanšu ministrijas personā:

1.1. nekustamo īpašumu "Mācību un treniņu bāze "Līčupe"" (nekustamā īpašuma kadastra Nr. 4296 007 0039) – zemes vienību 7600 m2 platībā (zemes vienības kadastra apzīmējums 4296 007 0039) un četras būves (būvju kadastra apzīmējumi 4296 007 0039 001, 4296 007 0039 002, 4296 007 0039 003 un 4296 007 0039 004 ) – Zaubes pagastā, Amatas novadā;

1.2. nekustamo īpašumu (nekustamā īpašuma kadastra Nr. 7070 007 0473) – zemes vienību 1001 m2 platībā (zemes vienības kadastra apzīmējums 7070 007 0473) un būvi (būves kadastra apzīmējums 7070 007 0473 001) – Aiviekstes ielā 4, Ļaudonā, Ļaudonas pagastā, Madonas novadā.

2. Pircējs par valsts nekustamo mantu maksā latos.

Ministru prezidents V.Dombrovskis

Finanšu ministrs A.Vilks